הוועדה לקידום מעמד האישה, כנסת 18, פרוטוקול מספר 148, 2012-07-04 09:30

ציפי חוטובלי: בוקר טוב לכולם, אנחנו מתחילים את הדיון.

ציפי חוטובלי: על סדר-היום: מעקב אחר יישום החוק לעידוד שילוב וקידום של נשי בעבודה ושל התאמת מקומות עבודה לנשים, התשס"ח-2008.

ציפי חוטובלי: הדיון הזה הוא דיון המשך לישיבת מעקב שהוועדה קיימה על יישום חוק ליעוד של שילוב וקידום של נשים בעבודה והתאמת מקומות עבודה לנשים.

ציפי חוטובלי: בספר החוקים הכול נראה נהדר עד שזה מגיע לשלב היישום.

ציפי חוטובלי: בספר החוקים החוק הזה היה אמור לייצר מציאות שפעם בשנה נראה טקס הענקת מקום עבודה מצטיין למקום עבודה שעושה הרבה כדי לשלב נשים.

ציפי חוטובלי: הייתי קורא לזה "מקום עבודה תומך הורות" וכך אכן הסעיף מוגדר גם בחוק.

ציפי חוטובלי: מה שהתחיל כבשורה מאוד גדולה, לצערי לא מתממש.

ציפי חוטובלי: קיימנו ישיבת מעקב על החוק הזה בשנת 2009.

ציפי חוטובלי: הובטח לנו שעוד השנה נזכה לראות את הטקס החגיגי.

ציפי חוטובלי: כרגע אנחנו נמצאים במצב שאפילו התקנות לא אושרו.

ציפי חוטובלי: מאחר ומדובר בחוק תקציבי ומאחר, עד כמה שאנחנו יודעים, האוצר הוא לא הגורם המעכב כי התקציב אושר, אנחנו רוצים לדעת איפה עומדים הדברים.

ציפי חוטובלי: נתחיל עם נציגת משרד התמ"ת.

רעות הררי: אני ממשרד התמ"ת.

רעות הררי: אני אחראית על יישום החוק.

ניר חיים ויינר: אני עו"ד בלשכה המשפטית במשרד התמ"ת.

ניר חיים ויינר: לאחרונה אני מלווה את המועצה.

רעות הררי: אנחנו מאוד שמחים שהדיון הזה מתקיים.

רעות הררי: גם אנחנו מאוד מעוניינים שהחוק יפעל במהרה.

רעות הררי: בשנתיים האחרונות קיימה המועצה הציבורית מספר דיונים, בראשות יו"ר המועצה, השופטת דורנר.

רעות הררי: בדיונים האלה גיבשנו את אמות המידה למעסיק - - -

ציפי חוטובלי: אנחנו בוועדה רוצים לראות את אמות המידה.

רעות הררי: אמות המידה הועברו ללשכה המשפטית כדי לנסח את התקנות.

ציפי חוטובלי: האם הלשכה המשפטית יכולה להעביר לנו את אמות המידה?

ציפי חוטובלי: אנחנו רוצים לדעת.

ניר חיים ויינר: כרגע אנחנו עוד בשלביים פנימיים.

ניר חיים ויינר: אנחנו ממש לקראת הסוף.

ניר חיים ויינר: מכיוון שאלה אמות מידה שאמורות להיות מאושרות על-ידי השר ויש עוד כמה נושאים שלא סגורים, אני מעדיף שזה יהיה אחרי שהשר ייתן את דעתו.

ניר חיים ויינר: אנחנו צופים שזה יהיה בקרוב.

ציפי חוטובלי: מה זה בקרוב?

ניר חיים ויינר: אין לי את האפשרות לומר לוחות זמנים מדויקים.

ניר חיים ויינר: אני יכול לומר שמבחינת הליך העבודה שנעשה, המועצה ישבה והתכנסה וקיימה מספר דיונים והגישה אמות מידה.

ניר חיים ויינר: הלשכה המשפטית העירה כל מיני הערות.

ניר חיים ויינר: חלק מהנושאים חזרו חזרה לדיונים ומכאן בעצם נוצר התמשכות ההליך.

ניר חיים ויינר: היו כמה פעמים שזה הלך וחזר.

ניר חיים ויינר: חלק מהדברים הגיעו להכרעה של יו"ר המועצה, כבוד השופטת דליה דורנר.

ניר חיים ויינר: כעת, אחרי שכבר לובנו הדברים, אנחנו בסיום הניסוח.

ניר חיים ויינר: זה יגיע לשר שייתן את האישור העקרוני.

ניר חיים ויינר: כאשר נשלח את זה למשרד המשפטים נעביר את זה גם לוועדה.

ניר חיים ויינר: קודם זה צריך לעבור אישור של משרד המשפטים.

ציפי חוטובלי: כמה זמן אתה מעריך שהתהליך ייקח?

ציפי חוטובלי: אנחנו לא יכולים להתקדם לשלב הבא.

ציפי חוטובלי: היא לא יכולה להיכנס לתפקיד לפני שאתה מסיים את התפקיד שלך.

ניר חיים ויינר: שוב, כרגע זאת פעולה במשותף.

ניר חיים ויינר: הפעולה נעשית במשותף.

ציפי חוטובלי: כרגע זאת פעולה של המחלקה המשפטית.

ציפי חוטובלי: אין כאן פעולת מעקב כי כל עוד אין תקנות, איך יבדקו מעסיקים?

ניר חיים ויינר: לא, אני אומר שהגיבוש של התקנות זה משהו שנעשה במשולב עם המועצה.

ניר חיים ויינר: אני מלווה את המועצה עם נציג הלשכה המשפטית שמלווה את המועצה.

ניר חיים ויינר: ניסוח התקנות נעשה יחד.

ניר חיים ויינר: מבחינת לוחות זמנים, אני לא יודע לומר וגם לא הוסמכתי לומר לוחות זמנים מכיוון שזה עוד אמור להגיע לשר.

ניר חיים ויינר: אני יודע שמבחינת הליך ההכנה, מבחינתנו אנחנו בשלב האחרון.

ציפי חוטובלי: כלומר, זה יוגש לשר בשבועיים הקרובים?

ציפי חוטובלי: תבין, אני לא קטנונית בעניין לוחות הזמנים.

ציפי חוטובלי: אנחנו נמצאים במצב שבו לפי לוחות הזמנים שמסרתם לוועדה, אתם באיחור של שנה.

מאירה בסוק: הפרוטוקולים של המועצה גלויים לציבור?

מאירה בסוק: מישהו ראה אותם?

רעות הררי: הפרוטוקולים של המועצה בשלב זה אינם פתוחים לציבור.

רעות הררי: נכתב כרגע דוח – אין לנו בעיה לחשוף אותם.

מאירה בסוק: אנחנו לא ידענו על זה בכלל.

תמי סלע: יש נציגה של נעמ"ת במועצה.

מאירה בסוק: כן, אבל הפרוטוקולים עצמם לא יצאו.

רעות הררי: הפרוטוקולים נשלחו לחברי המועצה.

רעות הררי: בימים אלה נכתב דוח מסכם של המלצות המועצה הציבורית לשר.

רעות הררי: ברגע שהן יוגשו לשר, אנחנו נפרסם את זה כדוח ציבורי.

רעות הררי: זה ייקח עוד חודש, כי אנחנו לא רוצים לעשות את זה לפני - - -

ציפי חוטובלי: אני רוצה להבין.

ציפי חוטובלי: מהמידע שהובא בפניי על-ידי היועצת המשפטית, המועצה הציבורית סיימה את תפקידה מזמן.

ציפי חוטובלי: כלומר, השלב הזה שבין מסירת אמות המידה של המועצה הציבורית לבין הפיכת אותן אמות מידה לתקנות, זה השלב שאנחנו עוסקים בו כרגע.

ציפי חוטובלי: אתה מאשר לי את הנתון הזה?

ניר חיים ויינר: נכון, רק אני מסביר שאחרי שהם אישרו בפעם הראשונה - - -

ציפי חוטובלי: מתי היה האישור?

רעות הררי: הישיבה האחרונה של המועצה התקיימה ביוני לפני שנה.

ניר חיים ויינר: מאז היו שלושה הליכים.

ניר חיים ויינר: זה הגיע ללשכה המשפטית, הוערו הערות וזה שב וחזר אל מול יושבת ראש המועצה.

ניר חיים ויינר: לפעמים עשו דיונים במיילים בשביל לקדם סוגיות שהיו במחלוקת וגם קידמו דברים.

ניר חיים ויינר: כלומר, השתנו חלק מאמות המידה.

ניר חיים ויינר: היה איזה הליך של שינוי.

ניר חיים ויינר: כפי שאמרתי, זה סוג של מיזוג בין שני הגופים שמנסים לקדם ולשפר על-מנת שאמות המידה תהיינה הטובות ביותר שאפשר.

ניר חיים ויינר: בגלל שמדובר בתקנות אנחנו רוצים שזה יהיה משהו שייתן לנו איזה טווח ראייה לשינויים עתידיים ולא שכל שנה נרצה לשנות את התקנות.

ציפי חוטובלי: אין בעיה.

ציפי חוטובלי: מה קורה עם התקציב?

ציפי חוטובלי: יועד לזה תקציב של 1.8 מיליון שקלים לשנה.

ציפי חוטובלי: אני רוצה להבין מה קרה עם זה.

רעות הררי: אני לא יכולה לענות לך באופן ודאי, את זה בני יוכל להגיד לך.

ציפי חוטובלי: בני לא פה, את מייצגת אותו.

רעות הררי: כנציגתו אני יכולה לומר שהתקציב נשמר.

רעות הררי: אני לא רוצה להתחייב בשמו אבל אני יודעת שזה ישמש בשנים הקרובות גם לצורך הגדלת המענקים, לצורך מחקר סביב החוק, שזה גם היה חלק מההקצאה המקורית של התקציב.

רעות הררי: תשובה חד-משמעית לגבי זה, אין לי.

ציפי חוטובלי: כלומר, את אפילו לא יכולה להגיד בוודאות שיש כאן שמירה של התקציב.

רעות הררי: לא, אני יכולה להגיד בוודאות שיש שמירה של התקציב.

רעות הררי: אני יודעת שקיבלנו אישור לשמירה של התקציב.

ציפי חוטובלי: אני אומר לכם את האמת.

ציפי חוטובלי: הדיון הזה יכול להיות דיון מאוד קצר.

ציפי חוטובלי: אני שואלת איך אנחנו מפקחים עליכם באופן היעיל ביותר כדי שהדברים יתקדמו?

ציפי חוטובלי: אנחנו כוועדה של הכנסת יכולים לתרום לזירוז הליכים על-ידי פנייה לגורם הממשלתי שמעכב את הדברים.

ציפי חוטובלי: לצערי, כרגע הפקידות מעכבת את הדברים.

ציפי חוטובלי: אני לא יכולה לבוא בטענות לשר התמ"ת.

ציפי חוטובלי: ישנה חברה חיצונית שאמורה לתת הערכה לאותם מקומות עבודה.

רעות הררי: זה עוד נושא שאשמח לדבר עליו.

רעות הררי: סיימנו לכתוב את המכרז.

רעות הררי: העברנו אותו כבר לפני למעלה משלושה חודשים לוועדת מכרזים.

רעות הררי: אנחנו מחכים שהלשכה המשפטית תבחן את המכרז.

רעות הררי: מבחינת מנהל מחקר וכלכלה, הגענו לשלב שבו סיימנו את הכנת התשתית להפעלת החוק.

רעות הררי: טרם סיום ההתדיינות עם הלשכה המשפטית שמן הסתם תחזור אלינו עם הערות ונצטרך לעבוד במשותף כדי לשנות דברים.

רעות הררי: המכרז הועבר מאצלנו.

רעות הררי: הדוח לשר נכתב בימים אלה.

רעות הררי: כרגע אנחנו מעוניינים לעבור לשלב הבא של הפעלת החוק בפועל.

ציפי חוטובלי: אתם קשורים למשרד המשפטים מבחינת אישור התקנות?

ניר חיים ויינר: כבר יצרנו קשר עם משרד המשפטים.

ניר חיים ויינר: הודענו להם שהתקנות אמורות לעבור.

ציפי חוטובלי: משרד המשפטים נמצא פה בישיבה?

ציפי חוטובלי: אתם עדיין מחכים לתקנות שלהם?

ציפי חוטובלי: כלומר, אתם עוד לא נכנסתם לתמונה?

עדי גולדינר: נכון.

ציפי חוטובלי: אני מבינה.

ציפי חוטובלי: אולי בכל זאת תשתף את הוועדה בכמה דברים מהותיים שנאמרו שם מבחינת אמות מידה, כדי שנבין מה הכיוון?

רעות הררי: לפני אמות המידה המועצה הציבורית החליטה על קטגוריות להענקת אותות ההכרה והמענקים.

רעות הררי: הקטגוריות נחלקות לפי גודל הארגונים.

רעות הררי: זה מתחיל מארגון קטן, בינוני, גדול וגדול במיוחד.

רעות הררי: גדול במיוחד זה מעל 500 עובדים.

רעות הררי: נוסף לזה יהיו עוד שתי קטגוריות שהן פרסונאליות, גם למנכ"ל שהוא מצטיין בתחום קידום העסקת נשים וגם מנכ"ל משאבי אנוש.

רעות הררי: בנוסף לזה תהיה עוד קטגוריית אחת, שהיא תהיה מענק מיוחד מטעם השר בנושא תכנית ייחודית להעסקת נשים שמשתייכות לאוכלוסיות מיוחדות.

רעות הררי: לכל קטגוריה נמצאו אמות מידה.

ציפי חוטובלי: זה משהו חדש, לא שמענו על זה בתכנון המקורי.

ציפי חוטובלי: בתכנון המקורי היה תמיכת הורות.

ציפי חוטובלי: איך הגענו לאוכלוסיות מיוחדות.

ניר חיים ויינר: הכוונה לקבוצות נשים שמשתייכות לאוכלוסיות מיוחדות שסובלות מקיפוח יתר.

ציפי חוטובלי: כגון ערביות וחרדיות?

ניר חיים ויינר: כן.

ניר חיים ויינר: ערביות, חרדיות, חד הוריות, נשים בגיל מבוגר יותר, בעלות מוגבלויות וצרכים מיוחדים.

ניר חיים ויינר: זאת קטגוריה נוספת מעבר לקטגוריות הרגילות.

ציפי חוטובלי: אני חייבת להגיד שעוד לא הגענו למצב שבו כלל ציבור הנשים בישראל נהנה ממקומות תומכים.

ציפי חוטובלי: יותר מזה, אנחנו נמצאים במצב שבו אתם משיקים תכנית חדשה.

ציפי חוטובלי: בדרך-כלל כשמשיקים תכניות חדשות כאלה, צריך קודם כל להעלות את המודעות למעסיקים הגדולים במשק.

ציפי חוטובלי: הם בעצם הגורמים שצריך לעודד אותם.

ציפי חוטובלי: בדרך-כלל אלה גם הגורמים שיש להם את הכסף להשקיע בזה.

ציפי חוטובלי: אני יודעת שאוכלוסיות ערביות וחרדיות, לצורך העניין, דפוסי העבודה שלהן הם שונים.

ציפי חוטובלי: בדרך-כלל הם לא עובדים אצל המעסיקים הגדולים במשק.

ציפי חוטובלי: למה אתם נכנסים לזה?

ציפי חוטובלי: למה אתם מסברים את התהליך.

רעות הררי: זאת אחת ממטרות החוק.

רעות הררי: אחת ממטרות החוק: קידום נשים לדרגות בכירות ולעמדות ניהול, שילוב וקידום של נשים מקבוצות אוכלוסיה המתקשרות להשתלב במקומות עבודה, שיפור תנאי העסקה והיקף העסקה של נשים.

רעות הררי: לנוכח זה, באמת הדגש הוא על קטגוריות של ארגונים ומעסיקים מקטנים ועד גדולים.

רעות הררי: כיוון שעיקר העסקים הפרטיים במשק והחוק הזה הוא על מעסיקים קטנים ובינוניים, לא ניתן לפסול אותם אז הוספנו קטגוריה גם להם.

רעות הררי: בנוסף, הוספנו קטגוריה אחת שמיועדת לנשים שמתקשות להשתלב במקומות עבודה.

רעות הררי: בנוסף, כיוון שהיה צריך כאן לשלב את המגזר הציבורי, בהמלצת יו"ר המועצה, החלטנו לאחרונה להוסיף קטגוריה שתהיה ייחודית למגזר הציבורי ותשתנה מידי שנה על בסיס דגש שיינתן, על בסיס סדר-היום הציבורי באותו שלב.

רעות הררי: השנה החלטנו שזה יהיה על העסקת עובדות קבלן, בגלל שמשרד התמ"ת שם דגש על כל הנושא של הסדרת העסקה של עובדות קבלן.

רעות הררי: זאת הקטגוריה הנוספת שעל בסיסה - - -

ציפי חוטובלי: לא הבנתי את הקטגוריה הזאת.

ציפי חוטובלי: מה המשמעות שלך מבחינת אות המעסיק?

רעות הררי: מה שייבחן זה קליטת עובדי קבלן במתכונת של העסקה ישירה ושיפור התנאים שלהם.

רעות הררי: לאחר התייעצות עם הלשכה המשפטית הבנו שאין אחוזים מאוד גדולים במגזר הציבורי של קליטת עובדות קבלן, אמרנו שנשים את הדגש על שיפור התנאים שלהן: תשלום שהוא מעבר לשכר מינימום, ביטחון תעסוקתי ודברים מהסוג הזה.

רעות הררי: כמו שאמרתי, לכל קטגוריה - - -

ציפי חוטובלי: תתחילו מהכנסת.

ציפי חוטובלי: יש פה חתיכת בעיה בנושא הזה.

ניר חיים ויינר: זה חלק מהנושאים שנכנסו אחרי.

ניר חיים ויינר: בשלב הראשון לא הילתה באמות המידה התייחסות למגזר הציבורי.

ניר חיים ויינר: הלשכה המשפטית סברה שכן יש מקום להתייחס גם למעסיקים במגזר הציבורי ואז בדיון שנערך הגיעו למסקנה שכן תהיה התייחסות.

ניר חיים ויינר: אמנם זה בצורה של אותות הכרה, כי לא נותנים מענקים למגזר הציבורי, אבל מידי שנה המועצה תבחר איזה נושא להתמקד בו.

ניר חיים ויינר: כרגע זה הנושא שעומד על הפרק וכאמור זה עומד להגיע לאישור השר.

ציפי חוטובלי: מה לגבי קריטריונים נוספים למעסיקים?

ציפי חוטובלי: דיברתם על קטגוריות של נשים.

ציפי חוטובלי: מה לגבי קריטריונים למעסיקים?

רעות הררי: באופן כללי אנחנו מדברים על 6 אמות מידה מרכזיות.

רעות הררי: אנחנו מדברים על מדיניות פורמאלית של המעסיק בנושא קידום שוויון מגדרי בארגון, הורות, וכל הנושא של איזון משפחה-עבודה, שזאת פעם ראשונה שבחקיקה ניתנת הדעת לגבי זה.

ציפי חוטובלי: מה זאת מדיניות פורמאלית?

ציפי חוטובלי: איך בוחנים אותה?

רעות הררי: זה אומר שארגון שמגיש מועמדות צריך להציג בפנינו מדיניות פורמאלית וכתובה.

רעות הררי: זה יותר בנושא של הליכי עבודה.

רעות הררי: איך הוא מתייחס להיבטים של העסקת נשים?

רעות הררי: גיוס נשים?

רעות הררי: שכר.

רעות הררי: כל הדברים שייבדקו אבל לא בהיבט - - -

מאירה בסוק: שדיברת על אמות מידה לגבי עובדות קבלן.

מאירה בסוק: לא מתכוונים לתת איזה פרס לחברות קבלניות?

רעות הררי: לא.

מאירה בסוק: מדובר רק על המגזר הציבורי.

מאירה בסוק: אמרת שמי שנותן שכר יותר גבוה.

מאירה בסוק: אין סיכוי שזה יהיה?

רעות הררי: לא.

מאירה בסוק: בסדר.

רעות הררי: אני מתכוונת שארגון שמעסיק עובדות קבלן ושבמסגרת העבודה אצלן הן יקבלו - - -

מאירה בסוק: אז אתם כן תיתנו פרסים לארגונים כאלה?

ניר חיים ויינר: אנחנו מדברים על מעסיק ציבורי שבעצם בודקים את היחס שלו כלפי עובדות קבלן.

ניר חיים ויינר: כיוון שהתופעה של עובדות קבלן היא משהו שקיים כרגע בכל המגזרים, אנחנו רוצים לבדוק איך מתייחסים.

ניר חיים ויינר: האם דואגים לצרכים שלהם?

ניר חיים ויינר: נקרא לזה רע הכרחי שכרגע נמצא, למרות שמעוניינים לצמצם אותו ורוצים לראות איך פועלים לצמצום.

ניר חיים ויינר: אנחנו רוצים לראות איזה הליך לצמצום התופעה.

ציפי חוטובלי: הם לא מתכוונים, חלילה, להעלות על נס ודגל חברות קבלן.

גלי עציון: הם לא מתכוונים אבל בפועל זה להכיר במצב שהוא בלתי נסבל.

גלי עציון: להעסיק חברות קבלן במגזר הציבורי, זאת דרך לעקוף את כל הוראות החוק למגזר הציבורי ולא להחיל כל מידי דברים.

גלי עציון: אנחנו בעצם אומרים: כל הכבוד לך שאתה לוקח עובדי קבלן.

גלי עציון: זאת אומרת, אתה לא עובד לפי ההסכמים שקבועים וקולט עובדים, אז כל הכבוד לך שאתה לא מקפח את זכויותיהן הבסיסיות.

גלי עציון: בעיניי זאת קצת בעיה.

גלי עציון: אני לא אגיד לכם מה זה מעלה בפניי.

ניר חיים ויינר: החוק היום מאפשר את העניין הזה.

גלי עציון: השיבוש של החוק מאפשר.

ציפי חוטובלי: הקריטריון הראשון שהיא דיברה עליו זה מעבר מהעסקה קבלנית להעסקה ישירה.

ציפי חוטובלי: זה כן ראוי לתגמול.

ציפי חוטובלי: הבעיה היא עם הקריטריון השני של שיפור התנאים.

רעות הררי: אנחנו נענה לעניין הזה.

גלי עציון: זה בעייתי מאוד.

תמי סלע: צריך לראות את הפער בין המציאות לבין מה שראוי שיהיה.

גלי עציון: עדיין לא צריך לתת.

גלי עציון: אני מתאפקת לא להשתמש בדימוי מאוד בוטה אבל בכל זאת אגיד.

גלי עציון: זה כמו להגיד לאנס:

גלי עציון: אנחנו ניתן לך איזה תגמול כי השתמשת באמצעי מניעה.

גלי עציון: זה פחות או יותר.

גלי עציון: זה משהו שהוא לא בסדר.

גלי עציון: כל המדינה יוצאת נגדו ועכשיו אנחנו אומרים: אבל אם אתם בכל זאת לא מקפחים את זכויותיהם ואתם בודקים שעובדי הקבלן עובדים בסדר, אז תקבלו תגמול.

ציפי חוטובלי: אני אומרת שוב: בגלל שיש לנו בעיה שהחוק כן מאפשר לעשות את זה, אז זה לא מצב שמישהו עובר עבירה פלילית.

גלי עציון: יש הבדל בין לא להעניש לבין לשבח ולתגמל ולתמרץ.

ציפי חוטובלי: חלק מהעניין של הדיון הזה הוא להעלות הערות מהסוג הזה.

מאירה בסוק: ההערה הראשונה היא שאנחנו ב-2012.

ציפי חוטובלי: אני חייבת להגיד לך שאם היה לי איזה שוט וירטואלי שדרכו הייתי מחייבת כאן את החברים לעשות את מה שהם מחויבים על-פי ההתחייבות שלהם, הייתי שמחה.

ציפי חוטובלי: לצערי, אין לי כאן סנקציה שאני יכולה להפעיל.

מאירה בסוק: אבל למה זה נתקע?

מאירה בסוק: זה לא ברור, לא קיבלנו תשובה.

ציפי חוטובלי: למה זה לוקח מיוני, שזאת הפעם האחרונה שהמועצה התכנסה, עד יולי 2012?

ציפי חוטובלי: למה לוקח למעלה משנה לתקן תקנות אחרי שכבר יש אמות מידה?

רעות הררי: עדיף שהלשכה המשפטית תתייחס לזה.

רעות הררי: כמו שאמרתי, אנחנו שמחים על קיום הדיון הזה ושמחים על כל לחץ שמופעל.

ציפי חוטובלי: אנחנו שמחים שאתם שמחים, זה לא עוזר לנו.

ניר חיים ויינר: אני אחזור ואומר: היו שלושה הליכים שבהם אמות המידה התקבלו.

ניר חיים ויינר: בלשכה המשפטית העירו הערות וזה חזר חזרה למועצה ולראש המועצה שקבעה דברים.

ניר חיים ויינר: הדברים האלה גרמו לשינוי באמות המידה.

ניר חיים ויינר: כלומר, יש הבדל בין אמות המידה שנקבעו בהתחלה לבין איפה שאנחנו נמצאים היום.

ניר חיים ויינר: למשל, בנושא של עובדי קבלן, בהתחלה היתה החלטה שיש התעלמות מעובדי הקבלן אצל המעסיק ומבחינתנו הם שקופים.

ניר חיים ויינר: זאת היתה אחת מההמלצות.

רעות הררי: ניר, זה לא נכון.

רעות הררי: זה היה רק בהקשר של פערי שכר, בגלל הקושי של המדידה של זה והקושי המתודולוגי.

מאירה בסוק: עם כל הכבוד, זה לא צריך לקחת שנה.

ניר חיים ויינר: הלשכה המשפטית הכריעה שלא יכול להיות שאותם עובדים הם שקופים אלינו כאשר אנחנו רוצים להעניק פרס.

ניר חיים ויינר: לכן, למרות הקשיים הלוגיסטיים והטכניים, התעקשנו שכן תהיה התייחסות.

ניר חיים ויינר: לקח זמן לשכנע את הגורמים.

ניר חיים ויינר: יש פה איזה דו-שיח.

ניר חיים ויינר: בסך-הכול הכוונה היא שייצאו תקנות יותר טובות.

גלי עציון: צריך להבחין בין המגזר הציבורי לפרטי בנושא של כוח אדם.

גלי עציון: על המגזר הציבורי יש שוט לא וירטואלי.

גלי עציון: צריך להחיל עליו את השוט הזה ולא לתת לו תמרוץ על-כך שאנחנו מודים לו שהוא נותן להם שכר הוגן.

רעות הררי: נשמח להציג בפנייך את אמות המידה.

רעות הררי: כמובן שזאת לא המטרה.

רעות הררי: הקדשנו לזה הרבה מחשבה.

רעות הררי: אנחנו מנסים ליצור איזה איזון בין מה שמתאפשר לבין מה שאנחנו רוצים לעודד.

רעות הררי: החשיבה היתה שהשינוי הוא בצעדים קטנים.

רעות הררי: אם אנחנו נתגמל את המעסיקים רק על הנושא של קליטה למתכונת של העסקה ישירה, זה יהיה מביך כי האחוזים הם כל-כך נמוכים.

רעות הררי: לתת אות הוקרה לארגון שקלט 1% - - -

גלי עציון: חלק מאמות המידה זאת כמות.

גלי עציון: צריך להבחין בין מגזר ציבורי - - -

ציפי חוטובלי: כולנו מלאי תרעומת על זה שזה לוקח הרבה זמן.

ציפי חוטובלי: עכשיו בואו ניכנס למהות.

ציפי חוטובלי: כוועדה לקידום מעמד ה אישה יש לנו זכות לקבל את ההמלצות ולהעיר את ההערות שלנו.

ציפי חוטובלי: כל מי שיושב כאן בדיון הזה תורם את תרומתו בכך שהוא יראה את אמות המידה.

ציפי חוטובלי: לפחות ניהנה מהסחבת במובן הזה שעדיין אפשר להשפיע על התקנות.

ציפי חוטובלי: אני מציעה שאת תסקרי את 6 אמות המידה שהתחלת לסקור.

ציפי חוטובלי: כל הערה שיש לכם תרשמו בצד ואז תגיבו.

ציפי חוטובלי: מכיוון שמדובר רק ב-6 סעיפים, אפשר להעיר על הכול יחד.

יוספה שטיינר: לפני שאת עוברת למהות, אני מציעה שתקבלי תשובות באשר לשאלה מה נעשה עם התקציב.

יוספה שטיינר: מה נעשה עם התקציב של השנה שעברה ועם התקציב של השנה?

ציפי חוטובלי: דיברנו על זה והם אמרו שהתקציב נשמר.

יוספה שטיינר: שיתנו לך תשובות ברורות.

ניר חיים ויינר: התקציב נשמר.

רעות הררי: היתה פרוצדורה של קבלת אישור בזה ש התקציב יישמר.

ציפי חוטובלי: עוד מעט נעזור לכם לנצל את התקציב לקמפיין פרסומי אבל בואי תתחילי עם הקריטריונים.

רעות הררי: כפי שאמרתי, הקריטריון הראשון זה נושא של מדיניות רשמית וכתובה לקידום שילוב שוויוני והוגן של נשים בנוגע לנושאים המהותיים שלהלן: גיוס והעסקה, קידום העברה והפסקת העסקה.

ציפי חוטובלי: כל קריטריון הוא חשוב – תסבירי.

רעות הררי: אני מפרטת.

רעות הררי: במסגרת אמת המידה הראשונה של מדיניות רשמית וכתובה לקידום שוויון מגדרי, איזה היבטים אנחנו בודקים במסגרת המדיניות הפורמאלית.

רעות הררי: אנחנו בודקים היבטים של גיוס והעסקה, היבטים של קידום, העברה והפסקת העסקה, נושא של הדרכה בפיתוח קריירה, איזון עבודה ומשפחה, תנאי עבודה ומדיניות כלפי נשים מניקות, נשים בהיריון ונשים בטיפולי פוריות.

ניר חיים ויינר: אנחנו מדברים כרגע בשלב של המענקים למעסיקים פרטיים, לא במגזר הציבורי.

ניר חיים ויינר: בתוך זה עשינו את ההבחנה בין גדול, בינוני וקטן ויש את אמות המידה.

ניר חיים ויינר: יש קטגוריות גם פה לאמות המידה.

ניר חיים ויינר: זאת אמת המידה הראשונה זאת מדיניות רשמית, מדיניות פורמאלית וכתובה.

ניר חיים ויינר: בתוך זה יש עוד תתי פירוטים שעכשיו היא נכנסה לתוכם.

רעות הררי: תת קטגוריה שנייה בתוך אמת המידה הראשונה: יש אחראי לקידום מדיניות לשילוב שוויוני של נשים בארגון; יש ביצוע של מעקב אחר הטמעה ויישום המדיניות.

רעות הררי: תת קטגוריה נוספת: נושאי שוויון מגדרי נידונים בישיבות הנהלה על בסיס רבעוני ובאופן שוטף בהתאם לצורף.

רעות הררי: הדבר השני שאנחנו בודקים הוא נושא שהוא מאוד חדשני.

רעות הררי: על-אף הקושי המתודולוגי בבדיקה, יושב ראש המועצה והמועצה הציבורית החליטו שמאוד חשוב להם כן להתעסק בנושא של בדיקת פערי שכר.

רעות הררי: אנחנו התייעצנו עם מר דוד שי מ"חילן", שמאוד מתמצא בנושאים האלה וקיבלנו את המלצתו איך כדאי לבדוק את הנושא של שכר.

רעות הררי: ייבדקו 4 תתי נושאים בתוך השכר: הפער בשכר הממוצע ברוטו בין נשים וגברים; הפער בין נשים וגברים בהפרשה הממוצעת של המעסיק לקופות השונות: קופות גמל, ביטוח פנסיוני, קרן השתלמות; הפער בין נשים וגברים - - -

ציפי חוטובלי: אנחנו עוקבים אחר הנושא של פערי שכר.

ציפי חוטובלי: לצערנו המעסיקים מאוד מתחמקים.

ציפי חוטובלי: הרבה פעמים נותנים קטגוריות העסקה שונות.

ציפי חוטובלי: מה אמות המידה שלכם לבדוק שאין כאן איזו הונאה?

רעות הררי: חשבנו על זה הרבה והחלטנו שהבדיקה תבוצע לפי אחוזונים.

רעות הררי: מכיוון שיש הרבה ארגונים פרטיים שלא ישמחו לתת לנו שמות או תפקידים ספציפיים או דברים מהסוג הזה, הבדיקה תיעשה לפי אחוזונים.

רעות הררי: יצטרכו לתת לנו אינפורמציה ב-10 אחוזונים.

רעות הררי: אז גם לא יהיה הכרח לחשוף את שכר המנכ"ל או דברים כאלה שהם בעייתיים יותר.

רעות הררי: הם יצטרכו לתת לנו את זה לפי מה שמופיע בטפסי הדיווח שלהם למס הכנסה.

רעות הררי: אם אני לא טועה מדובר בטופס 126.

רעות הררי: כל הדיווחים לגבי שכר יינתנו לפי אחוזונים אז הם יצטרכו למסור לנו גם את השכר השעתי.

רעות הררי: בגלל שאנחנו בודקים הרבה היבטים יהיה להם קשה מאוד לשחק עם זה.

רעות הררי: כדי לנקות כמה משתנים, לא לבדוק ספציפית הוצאות רכב, דברים שבהם יש הרבה שונות בין גברים לנשים ולכן אנחנו בודקים את ההפרשה הכוללת.

גלי עציון: למה לא דווקא - - -

רעות הררי: סך-הכול יש לנו עניין שמעסיקים יגישו מועמדות לקבלת האות הזה.

רעות הררי: אנחנו לא יכולים להכביד בצורה שתמנע מהם להגיש מועמדות.

רעות הררי: השקענו בזה הרבה מחשבה והגענו למסקנה שאנחנו לא רוצים לוותר על הבדיקה הזאת למרות שהיא בדיקה מאוד מאיימת.

רעות הררי: בשביל לתקף את אמות המידה, אנחנו נפגשנו עם קרוב ל-010 ארגונים מובילים: חברת הייטק מאוד גדולה – אני לא יודעת אם אני יכולה לחשוף כאן את החברות שמסרו לנו פרטים אז אני לא אעשה את זה.

רעות הררי: הם הביעו המון רתיעה מהעניין הזה של שכר.

רעות הררי: שאלנו אותם אם זה משהו שימנע מהם להגיש מועמדות?

רעות הררי: הם אמרו שאם ייבדקו היבטים יותר מידי פרטניים שגם ידרשו מהם המון עבודה בעניין של העברת הנתונים וגם שיאלצו אותם לחשוף מדיניות רגישה, יכול להיות שהם ייקחו את זה בחשבון ולא יגישו מועמדות.

רעות הררי: לדעתנו מצאנו את דרך המלך לבדיקת פערי השכר.

רעות הררי: החלטנו לא לוותר על זה אבל החלטנו לא להעמיס כבר בשנה הראשונה את כל הנתונים, מכל ההיבטים.

רעות הררי: יש לנו אפשרות משנה לשנה להוסיף עוד נתונים, להוריד נתונים.

רעות הררי: ב סך-ה כול אנחנו בתהליך של השקה של העניין הזה ויש לנו עניין להרים אותו.

רעות הררי: המועצה הציבורית סברה שזה לא נכון להעמיס יותר מידי אינפורמציה.

ניר חיים ויינר: חברת הכנסת שאלה לעניין התחכמויות.

ניר חיים ויינר: מכיוון שזה נבדק לפי קטגוריות אז יש אמת מידה נוספת שבודקת גם בכל אותן הקטגוריות מה אחוז הנשים.

ניר חיים ויינר: אם הם יצליחו להתחמק בפערי השער, אז הם יפלו באמת מידה אחרת.

מאירה בסוק: למה לא לקחת נתון אחד, לראות כמה נשים עובדות שעתיות וכמה גברים לא עובדים שעתיים.

מאירה בסוק: לדעתי, זאת אמת המידה הכי טובה למעסיקים פרטיים.

מאירה בסוק: חברות כאלה מעסיקות נשים לפי שעות וגברים יכולים להעסיק לפי משרות.

רעות הררי: זה מה שאני אומר, הבדיקה היא מאוד רחבה.

רעות הררי: אנחנו בודקים גם - - -

מאירה בסוק: זאת בדיקה שהיא יותר שטחית אבל היא נותנת המון אינפורמציה.

רעות הררי: אנחנו רוצים להעמיק יותר מהרמה הזאת.

רעות הררי: אני אחזור שוב על מה שאנו מבקשים, כי אני חושבת שהרובד הוא יותר עמוק מהעניין הזה.

רעות הררי: אנחנו מבקשים את השכר ברוטו שמדווח למס הכנסה בממוצע שנתי על בסיס הנתונים שמופיעים בטופס 126.

רעות הררי: יותר מפורט מזה אין.

רעות הררי: הטופס הוא דין וחשבון שנתי שמגיש המעביד לרשות המיסים ובו פרטים על המשכורת השנתית ששילם לכל אחד מעובדיו בניכוי מס הכנסה שבוצע ממשכורת זאת.

רעות הררי: אנחנו בודקים את הפער בין נשים וגברים בהפרשה ממוצעת של המעסיק לקופות.

רעות הררי: אנחנו מבקשים את הפער בין נשים וגברים בשכר שעתי ממוצע.

רעות הררי: על-מנת לבדוק עוד היבט שהוא מאוד משמעותי בעניין של תיקוף ההיבטים האחרים, אנחנו מבקשים לבדוק את הפער בין נשים לגברים בארגון במספר שעות העבודה הממוצע בחודש.

רעות הררי: זה נותן מענה למה שהתייחסת אליו.

רעות הררי: סך-הכול אנחנו חושבים שזאת בדיקה מאוד מעמיקה.

רעות הררי: אם יהיה צורך לבדוק עוד נושאים, אנחנו נעשה זאת לאט לאט לאורך השנים.

ציפי חוטובלי: אנחנו בקטגוריה השלישית.

רעות הררי: אנחנו בקטגוריה השלישית שהיא: גיוס וקידום בארגון.

רעות הררי: בנושא של גיוס וקידום אנחנו בודקים שני נדבכים עיקריים.

רעות הררי: הנדבך הראשון הוא שיעורי השתתפות.

רעות הררי: אנחנו בודקים שיעור השתתפות של נשים מכלל העובדים בארגון; שיעור הנשים בהנהלה המצומצמת של הארגון; שיעור הנשים מכלל המנהלים בארגון.

רעות הררי: לצורך העניין, תהיה חלוקה בין מנהלים בעלי כפיפים ומנהלים שהם מנהלים מקצועיים בארגון; אנחנו בודקים את שיעור הנשים מכלל העובדים בדרגות הבכירות בארגון.

רעות הררי: זה ייקבע על פי מספר העובדים שמשתייכים ל-20% המשתכרים הגבוהים ביותר ברוטו בארגון.

ניר חיים ויינר: עושים פריסה של המעסיק ובודקים בכל רמה ורמה.

ציפי חוטובלי: לוקחים ממש את מבנה הפירמידה ובודקים.

ניר חיים ויינר: בודקים איפה הצטברות הנשים, האם הם נמצאות ברמה הנמוכה ביותר של הדרגות או יש שיעור שוויוני.

רעות הררי: בנוסף לזה אנחנו בודקים גם את שיעור הנשים מכלל הקידומים שנעשו בשנה האחרונה, בדרגות הנמוכות ובדרגות הגבוהות.

רעות הררי: הנדבך השני שאנחנו בודקים זה תהליך הגיוס והקידום בארגון.

רעות הררי: כל ההיבטים של מדיניות שוויונית ושקופה בנושאי גיוס; תיאורי עיסוק אחידי מין; הפעלת מאמץ פעיל להשגת מועמדים מגוונים; בדיקה של המועמדים על בסיס קריטריונים זהים.

רעות הררי: אני לא אלאה אתכם בשאר הבדיקות אבל ה רעיון הוא שאנחנו בודקים במקביל את שיעורי השתתפות ואת התהליך עצמו.

רעות הררי: אמת המידה הרביעית: הכשרה, הדרכה ופיתוח קריירה.

רעות הררי: בנושא הזה אנחנו בודקים: שוויוניות מגדרית בנגישות למסלול פיתוח ההון האנושי בארגון.

ציפי חוטובלי: כלומר, כל מסלולי הקידום, כולל לימודים מתקדמים, תואר שני ותואר שלישי.

רעות הררי: בדיוק.

רעות הררי: מסלולי תכנית קריירה, הכשרות מקצועיות, פיתוח מנהלים, חניכה ואימון אישי.

רעות הררי: אנחנו בודקים את קיומן של תכניות הכשרה והדרכה בשעות שהן נוחות להורות.

רעות הררי: אנחנו בודקים האם הארגון יכול לספק נתונים על מספר העובדים שהשתתפו בתכניות הכשרה בחלוקה מגדרית ועוד פעולות נוספות שנעשו על-מנת לקדם אווירה תומכת כלפי נשים בארגון והורים ככלל.

רעות הררי: אמת המידה הבאה היא: איזון עבודה/משפחה.

רעות הררי: כמו שאמרנו, החוק שם דגש על העניין של הורות וגם המועצה מוצאת לנכון לתת לזה ניקוד גבוה.

רעות הררי: לא דיברתי איתכם על העניין של ניקוד אבל כל אמות המידה האלה נוקדו בהליך דמוקרטי שנעשה בקרב חברי המועצה.

רעות הררי: כל חבר מועצה נתן את הניקוד שלו לכל אחת מאמות המידה.

רעות הררי: עשינו שקלול והבאנו את זה לאישור מחודש.

רעות הררי: הנושא של איזון עבודה ומשפחה, בגלל החדשנות שלו באופן כללי בחקיקה, הוחלט לתת לו ניקוד יחסית גבוה.

רעות הררי: אם תתעניינו אחר-כך, אני אתן לכם את הניקוד המפורט.

רעות הררי: בהקשר של עבודה ומשפחה אנחנו בודקים שהארגון מציע לעובדיו שימוש בהסדרים תעסוקתיים לצורך השגת איזון עבודה ומשפחה.

רעות הררי: בין ההסדרים התעסוקתיים שאנחנו בודקים זה שעות עבודה גמישות, שבוע עבודה דחוס, יציאה מוקדמת יום בשבוע לכל עובדי הארגון, ג'וב שרינג, משרות חלקיות מבחירה לנשים, הגבלת שעות ישיבות רבות משתתפים עד השעה 17:00, עבודה מהבית באופן מלא או חלקי.

רעות הררי: אנחנו בודקים אפשרות לשיבה הדרגתית מחופשת לידה.

רעות הררי: עשינו ליווי מחקרי לחוק.

רעות הררי: לפני חודשיים הוצאנו סקירה לקראת יום האישה הבינלאומי בנושא של חופשת לידה וחזרה הדרגתית מחופשת לידה לעבודה.

רעות הררי: המשגנו את תיאור המקרה של חברת "אינטל" שמפעילה תכנית מאוד ייחודית בהקשר הזה של חזרה הדרגתית לאחר חופשת לידה.

רעות הררי: במסגרת המנדט שהחוק נותן לנו להפעלת תכניות ניסוי, החלטנו לעשות ניסוי של חזרה הדרגתית מחופשת לידה במספר ארגונים על-מנת להוכיח את האפקטיביות של זה.

ציפי חוטובלי: יש לי שאלה לגבי תחולת החוק.

ציפי חוטובלי: החוק חל גם מעסיקים פרטיים וגם על המגזר הציבורי?

רעות הררי: החוק מאפשר למעסיקים פרטיים לקבל מענקים ולמגזר הציבורי הוא מאפשר לקבל אותו.

תמי סלע: ראיתי שהפרשנות היא באמת מצמצמת לעניין המגזר הציבורי.

רעות הררי: זאת היתה המלצתה של יו"ר המועצה.

ציפי חוטובלי: תגידי את הקריטריון האחרון ואז אנחנו נעבור להערות.

רעות הררי: יש עוד כמה קריטריונים.

רעות הררי: בעניין של איזון ומשפחה אנחנו בודקים אפשרויות של מעון יום בתחומי הארגון, קייטנות בחופשות, הפעלת תכניות לתמיכה בהורים, עידוד ומתן אפשרויות לגברים ליציאה לחופשת לידה ועוד דברים שיש לארגון להציע.

רעות הררי: אנחנו נבדוק שהארגון אוסף נתונים באופן שוטף על אחוז השימוש בהסדרים המוצעים בקרב העובדים שזכאים לכך.

רעות הררי: אנחנו אוספים עוד אינפורמציה חשובה בנושא של איזון עבודה ומשפחה וזה כל הנושא של שיעור הנשים שחוזרות מחופשת לידה.

רעות הררי: זה לצורך איסוף הנתונים: מספר הנשים שיצאו לחופשת לידה במהלך השנה האחרונה, משך חופשת הלידה של כל אחת מהנשים, מספר הנשים שחזרו לארגון בתום חופשת הלידה, מספר הנשים שחזרו לתפקיד המקורי שלהן, מספר הנשים שהיקף משרתן השתנה מרצון לאחר החזרה.

רעות הררי: אמת המידה הבאה: יישום מדיניות שוויונית כלפי נשים מניקות, נשים בהריון ובטיפולי פוריות.

רעות הררי: אנחנו בודקים שהארגון פועל באופן יזום על-מנת ליידע מנהלים ועובדים לגבי זכויותיה של האוכלוסייה הזאת, באמצעות הדרכה פרונטאלית, עלוני מידע, לוחות מודעות, אתר אינטרנט פנימי של הארגון וכדומה.

רעות הררי: הארגון מציע לנשים שמשתייכים לאוכלוסייה הזאת ייעוץ מתאים לגבי זכויותיהן.

רעות הררי: לנשים שמשתייכות לאוכלוסייה הזאת יש תנאי עבודה מתאימים לפי הצורך, מעבר למפורט בחוק, כמובן.

רעות הררי: בכלל, כל אמות המידה האלה, בודקות דברים שהם רק מעבר למפורט בחוק.

רעות הררי: אין לנו עניין לתגמל ארגון על-כך שהוא עומד בחוקי העבודה.

רעות הררי: אמת המידה הבאה: פעולות ותכניות מיוחדות.

רעות הררי: קיום תכניות ופעילויות ייחודיות פנים וחוץ ארגוניות שעוסקות בסוגיות מהותיות בתחום תעסוקת נשים ומכוונות לקידום העסקה שוויונית והוגנת של נשים.

רעות הררי: לדוגמה: פעילויות חינוכיות בקהילה, הכשרות ייחודיות לנשים וכדומה.

רעות הררי: אנחנו בודקים שקיימת מעורבות ותמיכה של ההנהלה בתכנון ובהוצאה לפועל של התכנית; התכנית הוכחה כאפקטיבית בקידום השוויון המגדרי בקרב אוכלוסיית היעד.

רעות הררי: התכנית בעלת אופי ייחודי וחדשני; התכנית בעלת אופי ישים וניתן להטמיעה בארגונים נוספים.

רעות הררי: עד עכשיו אלה קטגוריות של מסלולי הארגונים, שזה ארגונים בכל הגדלים.

רעות הררי: אנחנו עוברים לקטגוריות הפרסונאליות, שזה מנכ"ל ומנהל משאבי אנוש מובילים בקידום נשים ושוויון הזדמנויות בתעסוקה.

רעות הררי: אחרי שהקדשנו לזה מחשבה, המועצה הציבורית החליטה שעל-מנת לא לעודד במקביל, ארגון שהיה מאוד נמוך באמות המידה הארגוניות ומנהל משאבי אנוש שלו הוא כריזמטי בצורה יוצאת דופן, אנחנו לא רוצים שתהיה חוסר הלימה בין שני ההיבטים האלה.

רעות הררי: לכן החלטנו שיוכלו להגיש מועמדות לקטגוריות הפרסונאליות, רק מי שמגיש מועמדות במקביל לקטגוריות הארגוניות ויימצא בין חמשת הארגונים המובילים מבחינת הניקוד.

רעות הררי: בהקשר הזה, אמות המידה הן: בעל תפקיד מקצועי שהוא מוביל מחשבתי; בעל חזון ותרומה ייחודית וחדשנית לקידום תעסוקה שוויונית של נשים; מפגין דוגמה אישית ומחויבות לקידום נשים למשרות בכירות בארגון.

רעות הררי: אני מדברת על מנכ"ל הארגון או סמנכ"ל משאבי אנוש.

רעות הררי: לא בהכרח סמנכ"ל כי בארגונים קטנים זה לא בהכרח סמנכ"ל אלא אחראי על משאבי אנוש.

ציפי חוטובלי: מעניין האם נשים מקדמות יותר נשים?

רעות הררי: אנחנו נשמח לחקור את זה במסגרת המחקר המלווה.

רעות הררי: כל ה נתונים שייאספו, אנחנו מבקשים את הסכמת הארגון לעשות בהם שימוש לצרכי מחקר.

רעות הררי: זה לא יהיה תנאי מחייב להגשת מועמדות אבל אנחנו מבקשים את הסכמתם לעניין הזה.

רעות הררי: המנהל מעודכן ובקיא בכל הנוגע לתעסוקת נשים, כולל היכרות עם הגופים הרלוונטיים ובקיאות בחוקים ובנהלים; מקדם שוויון הזדמנויות לנשים כחלק מהאסטרטגיה העסקית של הארגון ; מוביל ומנחה באופן פעיל את הנהלת ועובדי הארגון בנושאים הנוגעים לתעסוקת נשים; נוקט בפעולות מתקדמות לפיתרון סוגיות הנוגעות להעסקת נשים ומספק פיתרונות אפקטיביים הן לנשים והן לעסק; מניע ומוביל תרבות ארגונית אוהדת ושוויונית.

ציפי חוטובלי: אשמח אם תחזרי לקטגוריות הגדולות ולא להיכנס לרמת הפירוט ה זאת כדי שנוכל להעיר הערות.

רעות הררי: אני רק אציג את הקטגוריה האחרונה שהיא מענק מטעם השר לקידום נשים בתעסוקה שמשתייכות לקבוצות מיוחדות וזאת הקטגוריה האחרונה בתחום המגזר הפרטי.

רעות הררי: תתי הקטגוריות הן התכנית או הפעילות עוסקת ב קידום נשים שמשתייכות לקבוצות אוכלוסייה מיוחדות באחד הנושאים שלהלן: הסברה, הכשרת והקניית מיומנויות, העסקה במקצועות המחייבים הכשרה מקצועית או השכלה אקדמית או טכנולוגית, התאמת מקום העבודה לצרכיה הייחודיים של אוכלוסיית היעד, צמצום פערי השכר.

רעות הררי: התכנית בעלת אופי ייחודי וחדשני, קיימת מעורבות ותמיכה של ההנהלה.

רעות הררי: התכנית הוכחה כאפקטיבית לקידום אוכלוסיה זאת.

ציפי חוטובלי: אני מאוד מודה לך על הסקירה.

ציפי חוטובלי: אני אשמח שכל מי שנמצא כאן יעיר את הערותיו.

רעות הררי: אולי אציג את הקטגוריות של האות למגזר הציבורי.

ציפי חוטובלי: לפני כן, מה גובה המענק למגזר הפרטי?

רעות הררי: נכון להיום, יהיו שלושה מענקים שיוענקו למסלולי הארגונים.

רעות הררי: מענק לארגון קטן, מענק לארגון בינוני ומענק לארגון גדול.

רעות הררי: ארגון גדול במיוחד לא יקבל מענק כי המועצה הציבורית החליטה שמבחינת גובה המענק, הוא לא יהיה משמעותי עבורו ודווקא הוא יותר יתהדר באות.

רעות הררי: הוחלט לא להעניק לו מענק.

רעות הררי: זה ייקרא פרס ייחודי מטעם השר.

ציפי חוטובלי: מה גובה הסכום?

רעות הררי: בין 500,000 שקלים ל-700,000 שקלים, תלוי בתקציב שנצליח להשיג בעניין.

ציפי חוטובלי: למה מיועד התקציב הזה?

ציפי חוטובלי: נגיד שיקבל את זה מישהו שהוא ראש ארגון.

ציפי חוטובלי: מה הוא יעשה עם זה?

רעות הררי: הם יקבלו אותות.

ציפי חוטובלי: נניח שיקבל את זה מפעל של 20 עובדים.

רעות הררי: המועצה חשבה על זה והחליטה שכיוון שיהיה קשה לנהל את המעקב אחר האופן שבו מושקע הכנסת, לא יוגדר למה הכסף מיועד.

רעות הררי: המועצה גם החליטה שמבחינתה התגמול הוא על קידום שוויון מגדרי.

רעות הררי: הם יכולים לנצל את זה לקידום האסטרטגיה העסקית שלהם וזה גם בסדר מבחינת המועצה.

ציפי חוטובלי: הזכרת את גודל הארגון.

ציפי חוטובלי: אני חייבת להודות שאמות המידה בנויות בסדר גודל של אינטל ומעלה.

ציפי חוטובלי: אני רואה באמות המידה האלה ככאלה שאין סיכוי שמשרד עורכי דין יעמוד בהן, אין סיכוי שמפעל קטן יעמוד בהן.

ציפי חוטובלי: כמעט כל מקום עבודה קטן של פחות מ-10 עובדים בכלל לא יתחיל להתעסק עם זה.

ציפי חוטובלי: למרות שזה מאוד חשוב שדווקא המעסיקים הגדולים יהיו בשינוי התודעה, בכל זאת הייתי רוצה לשאול.

ציפי חוטובלי: אני אתן לך דוגמה: הנושא הזה של אחראי לקידום בארגון.

ציפי חוטובלי: מיותר לציין שבמקום עבודה קטן אף אחד לא ישלם לאדם - - -

רעות הררי: אני אשמח להציג לך את הפיתרון.

ציפי חוטובלי: איך גם מעסיקים קטנים יכולים למצוא בזה עניין.

רעות הררי: לא פירטתי כאן וזה כמובן יוגש לוועדה.

רעות הררי: לכל אמות המידה האלה יש שיטה לבחינה שלהם והליך לבחינה שלהם שבו אנחנו מפרטים איזו אמת מידה אנחנו מצפים שתתקיים באיזה גודל של ארגון.

רעות הררי: אנחנו לא מצפים שמשרד עורכי דין של 3 אנשים תהיה לו גם מדיניות פורמאלית.

רעות הררי: אנחנו לא מצפים שהוא יפעיל תכניות מיוחדות בקהילה.

רעות הררי: אנחנו לא מצפים להמון דברים.

ציפי חוטובלי: איך מקום עבודה כלשהו יכול להתחרות עם מעסיק ענק?

ניר חיים ויינר: הוא לא.

ניר חיים ויינר: לכן יש קטגוריות נפרדות.

ניר חיים ויינר: כלומר, כל המעסיקים הקטנים מתמודדים ביניהם והגדולים מתמודדים ביניהם.

רעות הררי: הבחינה תתבצע בתוך הקטגוריה.

רעות הררי: בנוסף, במקרים מסוימים, החלטנו שהיא גם תתבצע בתוך ענף התעסוקתי הספציפי.

רעות הררי: זאת אומרת, אם לדוגמה אנחנו בודקים פערי שכר, אז החלטנו שהבדיקה תהיה בתוך הענק.

רעות הררי: כל מיני היבטים שעל-פי המחקר אנחנו יודעים שיש שונות בין ענף תעסוקתי אחד לאחר, אנחנו גם נבחן את זה על-פי ענף תעסוקתי.

רעות הררי: זאת אומרת, ארגון קטן לא מצופה להתחרות בארגון גדול.

רעות הררי: הוא יתחרה רק בתוך הנישה שלו.

ציפי חוטובלי: אני חוששת באשר לנקודה של פערים בין גברים לנשים ביחס להורות.

ציפי חוטובלי: אחד הדברים שהייתי רוצה שתכניסו בתפיסה שלכם – תזכרו שנשים ב דרך-כלל כן נוטות להשתמש בכל ההטבות שניתנות להן על-פי חוק.

ציפי חוטובלי: כלומר, משרות אם, חופשת לידה וכדומה.

ציפי חוטובלי: הבעיה היא שמהמחקרים שאנחנו עורכים, גברים כמעט ולא מממשים את הזכויות ההוריות שלהם.

ציפי חוטובלי: אז נוצר מצב אבסורדי שבו דווקא ארגונים שהם פרו נשים, לאורך זמן מייצרים פער.

ציפי חוטובלי: גם אם לאישה יש תפוקה נהדרת וכולנו חכמות ויעילות, בסוף יש מצב שבו גבר ממשיך להתנהל לאורך כל הכהונה והקריירה שלו בדיוק באותה צורה, עם שרות נוספות ובלי לקחת חופשות וימים מקוצרים או חופשות מחלה לילדים.

ציפי חוטובלי: האישה היא זאת שמשלמת את המחיר ואז לאורך זמן נוצר פער.

ציפי חוטובלי: דווקא נשים במשרות אם, עם כל ההטבות, הן יוצאות נפסדות מכל התהליך.

ציפי חוטובלי: מה אפשר לעשות כדי לעודד גברים לקחת חלק בזה?

רעות הררי: המענה שאנחנו נותנים לזה הוא בכך שאנחנו בודקים בקרב הארגון מי הם הזכאים באופן כללי לשימוש בהטבות ומי משתמש בהטבות בפועל.

רעות הררי: זאת אומרת, אנחנו בודקים האם גם גברים משתמשים בהטבות.

רעות הררי: הניקוד יהיה בהתאם.

רעות הררי: ככל שאנחנו נראה שגם גברים משתמשים בהטבות, כך הניקוד יהיה גבוה יותר.

רעות הררי: בנוסף, אנחנו בודקים איך הם מעודדים גברים באופן פעיל להשתמש בהטבות.

רעות הררי: לדוגמה, בביקור שערכנו באינטל, סיפרה לנו שנשיאת הארגון שהם מתעקשים שכל ה עובדים, גברים ונשים, יהיה להם יום בשבוע שבו הם יוצאים מוקדם.

רעות הררי: זה מה שאנחנו מחפשים לראות.

ציפי חוטובלי: קל מאוד להתפעל אבל זה מגה ארגון.

רעות הררי: ברור, אבל התייחסנו אליהם כסמן הימני שלנו מבחינת למה אנחנו שואפים.

ציפי חוטובלי: יש גם מקומות חנייה לנשים בהריון.

ציפי חוטובלי: יש שם כל דבר שאפשר לחשוב עליו.

ניר חיים ויינר: עקרונית, כל אחד מהמעסיקים נבחן בקטגוריה שלו.

ניר חיים ויינר: צריך לשים לב שאלה רק אמות מידה.

ניר חיים ויינר: שלב נוסף זה השלב של הניקוד.

ניר חיים ויינר: הוא לא יופיע בתקנות אבל יפורסם בנפרד איך יינתן הניקוד.

ניר חיים ויינר: אפשר לחשוב על ניקוד שונה לקטגוריה.

ניר חיים ויינר: למשל, אם בקטגוריה מסוימת חושבים שהיא פחות רלוונטית, אז לנקד את זה בצורה שונה.

ניר חיים ויינר: זה עוד משהו שיכול להיבחן בהמשך.

ניר חיים ויינר: מעבר לזה שיש אמות מידה, הרי יש הבדל אם נותנים לאמת מידה אחת 50% ולאחר 5% או מחלקים את זה אחרת.

ניר חיים ויינר: גם פה תהיה משמעות מבחינת המשקל.

רעות הררי: בנוסף, הבדיקה היא באופן יחסי.

רעות הררי: נכון לשנים הראשונות להפעלת התחרות, אין רף אידיאלי שאנחנו דורשים מהארגון להגיע אליו.

רעות הררי: הבדיקה היא מי הכי טוב מביניהם ולא מי עובר איזה ניקוד מסוים.

רעות הררי: אחרי שתהיה לנו יותר אינפורמציה ויהיו לנו יותר נתונים על מצב הארגונים בשוק, אנחנו נוכל לקבוע רף שאליו אנחנו דורשים מזוכה להגיע.

רעות הררי: כנקודת התחלה, אנחנו ניתן את הפרס למי שקיבל את הניקוד הגבוה ביותר ולא למי שקיבל 100.

מאירה בסוק: זה קצת בעייתי.

רעות הררי: זה תוך כדי התייחסות למציאות הקיימת.

רעות הררי: אנחנו לא יכולים לבקש שיקבלו 80.

רעות הררי: כל הארגונים בשוק היום נמצאים בסביבה של ה-50.

ניר חיים ויינר: נותרה הסמכות למועצה להחליט שהיא לא מוצאת אף זוכה ראוי בקטגוריה.

ניר חיים ויינר: הסמכות הזאת נותרה, יש המלצות ואחר-כך זה עובר לשר.

ניר חיים ויינר: נותרה האפשרות הזאת.

רעות הררי: אם לא יהיה מישהו ראוי - - -

תמי סלע: זה מעציב אבל זה חשוב.

ציפי חוטובלי: אני רוצה להתייחס לנקודה של הפרסום.

ציפי חוטובלי: בעצם הכלי היחיד שלא תלוי לא ביועצים משפטיים ולא בשום גורם ממשלתי ולצורך העניין יש לכם את התקציב, זה באמת הנושא של הפרסום והקמפיין.

ציפי חוטובלי: בהקשר הזה אני חושבת שאנחנו נרוויח משני העולמות.

ציפי חוטובלי: מצד אחד, ידעו על הפרויקט הזה ועל החוק כי לדעתי כרגע חוץ מהיושבים סביב השולחן הזה אף אחד לא יודע שיש חוק כזה ושיש תחרות כזאת.

רעות הררי: תתפלאי, הגיעו אלינו המון טלפונים.

ציפי חוטובלי: אני שמחה אבל אני באמת חושב שזה עדיין לא הגיע לרמת פרסום ארצית.

ציפי חוטובלי: זה הדבר הראשון שנרוויח.

ציפי חוטובלי: הדבר השני שנרוויח – ופה באמת צריך לחשוב על קמפיין מתוחכם.

ציפי חוטובלי: אני לא מגיעה מתחום מקצועי של פרסום אבל תנסו, כבר בתוך הקמפיין, לא רק לעודד מעסיקים לפנות אלא גם שיהיה כמה שיותר שקוף הנושא של עידוד מעסיקים בתחום של משרות שוות לאבות ואימהות.

ציפי חוטובלי: בעצם, הייתי מכוונת למכנה המשותף הרחב ביותר בציבור המעסיקים.

ציפי חוטובלי: שהמעסיקים ישימו את זה בתודעה שלהם גם אם לצורך העניין הם לא מתכוונים להגיש.

ציפי חוטובלי: אני חושבת שיהיה לזה אפקט חינוכי ציבור בשוק העבודה שהוא מאוד חשוב.

ציפי חוטובלי: הקמפיין הוא לא העיקר אלא באמת בסוף מעסיקים יעבדו על פיו, אבל בלי ספק זאת הכנת שטח מאוד חשובה שאתם יכולים לעשות באופן עצמאי.

ציפי חוטובלי: אם אתם שואלים אותי, זה כבר היה אמור לעלות לעבור.

ציפי חוטובלי: אלה תהליכים שצריכים לקרות במקביל.

ציפי חוטובלי: פה אין תירוצים.

רעות הררי: אני רוצה להתייחס לעניין הפרסום.

רעות הררי: ספציפית, איך אנחנו מקבלים להשיק את התחרות וגם לנקודה עליה דיברת.

רעות הררי: בתקופה האחרונה פורסמו שלושה מחקרים גדולים בתחום של איזון בין עבודה ומשפחה ובתחום של חזרה מחופשות לידה.

רעות הררי: כל הפרסומים שנעשו היו תחת יישום החוק.

תמי סלע: איפה הם פורסמו?

רעות הררי: בתקשורת.

רעות הררי: היה פרסום לקראת יום האישה הבינלאומי.

תמי סלע: אלה מחקרים של מנהל התכנון?

רעות הררי: כן, מנהל מחקר וכלכלה.

רעות הררי: כחלק מיישום החוק אנחנו מבצעים מחקר.

רעות הררי: כיוון שכרגע אנחנו לפני שאמות המידה והתקנות מאושרות על-ידי השר, אנחנו לא יכולים לפרסם שום דבר שנוגע אליהם בגלל שהם עוד לא נקבעו באופן סופי.

רעות הררי: אנחנו עוד לא עושים פרסום מהסוג שחברת הכנסת הציעה.

רעות הררי: אנחנו מחכים שהתקנות יאושרו ואנחנו נעשה את זה.

רעות הררי: כמה מילים לגבי איך אנחנו מתכוונים להשיק את התחרות.

רעות הררי: בסמוך למועד פתיחת הגשת המועמדות, אנחנו מתכוונים לעשות יום עיון מאוד גדול בנושא איזון בין עבודה ומשפחה.

רעות הררי: זה הדגש שהחלטנו לשים בעניין של החוק הזה, בגלל חדשנות הנושא של איזון עבודה ומשפחה.

רעות הררי: זה יהיה הדגש ביום העיון והוא יהיה במעמד שר התמ"ת.

תמי סלע: מי קהל היעד של יום העיון?

רעות הררי: לכלל הציבור אבל בדגש על לקהל המעסיקים.

רעות הררי: יוצגו בו מחקרים עדכניים, יוצג בו סקר מאוד גדול של מנהל מחקר וכלכלה.

רעות הררי: תהיה הרצאת אורח של דמות מהאקדמיה.

רעות הררי: כבוד השופטת דורנר מאוד התרשמה מהאופן שבו מופעל אות "אבירי איכות השלטון" שהוא מאוד מפורסם סביב טקס ההענקה שלו.

רעות הררי: תמיד הוא מלווה בהופעה מאוד גדולה של אומן והוא בהשתתפות בכירים מהממשלה.

רעות הררי: אחרי שהיתה לנו פגישה איתם, החלטנו שנעשה את הטקס באופן דומה.

רעות הררי: זה יהיה עם הופעה, זה יהיה מאוד גדול.

רעות הררי: עובדים מהארגון שזוכה יוכלו להגיע.

רעות הררי: אנחנו רוצים להקדיש לזה חלק יפה מהתקציב כדי שזה יהיה אפשרי ואז למעשה לאט לאט למצב את האות כמשהו נחשב, יוקרתי ומוכר בציבור.

רעות הררי: יושבת ראש המועצה הסכימה לקחת חלק משמעותי בקמפיין בכלי התקשורת, להתראיין ככל הנדרש ולתת חסות לעניין הזה.

רעות הררי: אנחנו מתכוונים להתחיל עם זה מייד אחרי שנוכל לפרסם את התקנות.

ציפי חוטובלי: אני חייבת להגיד לך שבהקשר הזה אני לא אעשה לכם הנחות.

ציפי חוטובלי: מבחינתנו, יש עוד חודש עד לתום המושב הזה.

ציפי חוטובלי: אנחנו מצפים שעד סוף החודש הזה, יעלה קמפיין פרסומי.

רעות הררי: הוא יוכל לעלות רק אם התקנות יאושרו.

ציפי חוטובלי: אני חייבת להגיד לך משהו.

ציפי חוטובלי: לא יהיה כאן שינוי של 180 מעלות.

ציפי חוטובלי: אני מכירה משפטנים.

ציפי חוטובלי: זה שמדקדקים על קוצו של יוד, זה לא אומר שהתוכן ישתנה כאן מהותית.

גלי עציון: כמי שהיתה מעורבת לאורך כל הדרך, אני אתחיל בצד הלא חיובי.

גלי עציון: אנחנו ב-2012 והחוק הזה הוא מ-2008.

גלי עציון: אנחנו ראינו בעיניי רוחנו זה פחות נושא הכסף כי באמת לא הגיע הרבה כסף.

גלי עציון: בסופו של ד בר, עד שזה יחלחל לארגונים קטנים ש-500,000 שקלים הם משמעותיים עבורם, ייקח הרבה זמן.

גלי עציון: הרעיון העיקרי הוא שזה יהפוך למשהו שארגונים רבים עליו.

גלי עציון: אני אתן דוגמה.

גלי עציון: אני מביאה אותה כל הזמן בהקשר הזה: יש לי שתי בנות שלא קונות מוצר שלא כתוב עליו שהוא לא נוסה על חיות.

גלי עציון: הקמפיין הזה עבד בצורה מעולה ולשם אני מכוונת.

גלי עציון: אני לא בטוחה שיום עיון יעשה את העבודה.

גלי עציון: זה חלק מהעניין אבל אי-אפשר להתרכז בדברים האלה.

רעות הררי: אנחנו מתכננים קמפיין ברדיו ובכלי התקשורת.

רעות הררי: אנחנו מתכוונים לשלוח דיוור ישיר לכלל המעסיקים במשק.

גלי עציון: זה חייב לצאת כבר כי יש המון עבודה.

גלי עציון: עשיתם באמת עבודה חשובה, יישר כוח.

גלי עציון: אנחנו נשמח לקבל את זה להערות.

רעות הררי: כמובן שאתם תקבלו את זה להערות.

רעות הררי: זה המנדט שיש לכם.

ניר חיים ויינר: זה מתגבש בתוך התקנות והתקנות מגיעות לאישור הוועדה.

גלי עציון: היה כדאי שהם יגיעו לפני כי כשזה מקובע בתקנות, העמדה כבר קצת מקובעת.

ניר חיים ויינר: המועצה מורכבת מנציגים של ארגוני הנשים.

ציפי חוטובלי: אני אפנה לשר ואגיד לו שנושא הקמפיין הפרסומי הוא בעינינו נדבך יסוד מאוד חשוב לכל התהליך של הטמעת החוק ולכן יש להפריד בין תהליך התקנות – אנחנו מוכנים לתת גם לכם להתדיין עד סוף המושב.

ציפי חוטובלי: אם תעמדו בזה, אני אשמח.

ציפי חוטובלי: אני קצת סקפטית לגבי היכולת שלי לתאם כאן בין משרדים.

תמי סלע: צריך לחוקק חוק לעידוד משרד התמ"ת לקדם את החוק לעידוד ולקידום נשים.

ציפי חוטובלי: עד שהחוק הזה ייושם אני חושבת - - - אני לא משועשעת מזה.

ציפי חוטובלי: אני כן רוצה שיהיה את הסיפור הזה של הקמפיין.

ציפי חוטובלי: הערות, בבקשה.

גלי עציון: בקשר לאמות המידה.

גלי עציון: צריך לזכור כל הזמן שאנחנו מתוך סוג של ייאוש התחלנו לקדם את החקיקה הזאת כי האכיפה והסנקציות לא ממש הביאו אותנו למקומות נהדרים.

גלי עציון: יש לנו חוקים נפלאים אבל יישום מאוד בעייתי.

גלי עציון: לא לפחד לדרוש.

גלי עציון: לא להגיד: אנחנו בסדר, אנחנו ניקח רק מהכי גבוהים שיגיעו.

גלי עציון: לכן, חשוב מאוד שיש גם אפשרות לא לתת לאף אחד כי זאת אמירה מאוד חשובה.

רעות הררי: השופטת עומדת מאחוריה.

גלי עציון: לכן צריך לדקדק פה באמות המידה ולכוון לאן שאנחנו רוצים לכוון.

גלי עציון: אז נכון שאפשר לא להתחיל בשמים אבל לזכור שהשמים הם הגבול.

גלי עציון: זאת הכוונה.

גלי עציון: למשל, גוף כמו בנק הפועלים, שמאוד חשוב לו להגיד שהוא פעיל חברתית ויש לו יחידה שלמה של מעורבות חברתית, אני משערת שהתקציב שלה יותר גדול מכל התקציב של החוק.

גלי עציון: למשל, לגוף כזה לא חשוב לקבל מענק.

גלי עציון: היום אני גם לא משוכנעת שמאוד חשוב לו לקבל את האות אבל זה הרעיון.

גלי עציון: הרעיון הוא להביא גוף כזה לרצות לקבל את האות הזה כדי שהוא יוכל לתלות על הקיר.

גלי עציון: אם כבר מדברים על קמפיין, זה צריך להיות לא רק לארגונים אלא גם לנו, לאזרחים.

ציפי חוטובלי: למשל הקמפיין של תו תקן חברתי, לתת למעסיקים תו תקן חברתי.

גלי עציון: בדיוק לשם אני מכוונת.

גלי עציון: הרעיון הוא לעבוד משני כיוונים כדי שלגופים כאלה יהיה חשוב לגשת ולעבור את כל כאב הראש הזה כי הם לא יעשו את זה בשביל הכסף.

גלי עציון: הם יעשו את זה בשביל הכסף הגדול, בשביל זה שאני אעביר את העסקים שלי לגוף אחר.

גלי עציון: החשיבה פה צריכה להיות כלל מדינתית ולא רק להתרכז בארגונים.

גלי עציון: אחרת זה עוד איזה מפעל לתלות על הקיר לקישוט וזאת לא הכוונה.

גלי עציון: באמת הכוונה היא לעשות פה איזה שינוי חשיבתי.

רעות הררי: אנחנו מסכימים.

מאירה בסוק: גלי הזכירה את בנק הפועלים.

מאירה בסוק: אם הבנק מעסיק 40% נשים ואתם יכולים לגלות שחצי מעובדי הבנק מועסקים כעובדי קבלן.

מאירה בסוק: זאת אומרת, אתם כן יכולים לראות את זה.

מאירה בסוק: זה דבר שיכול למנוע מהבנק לקבל אות, נכון?

ניר חיים ויינר: זה חלק מהדברים שאנחנו מבקשים לבדוק.

מאירה בסוק: כמעט כל הבנקים מעסיקים כמעט 50% מהעובדים שלהם כעובדי קבלן והרוב זה נשים.

ניר חיים ויינר: לכן זה חלק מהדברים, זה חלק מאמות המידה.

מאירה בסוק: ברור שאם, למשל, ארגון עובר את כל הגרפים חוץ מדבר אחד, שהוא מעסיק 50% מהנשים כעובדי קבלן - כל הטלרים בבנקים הם עובדי קבלן ורובן נשים.

מאירה בסוק: אני לא יודעת אם זה דבר שאתם תיראו אותו כשתבדקו את זה.

ניר חיים ויינר: אמורים לראות.

ניר חיים ויינר: את זה אמורים לראות מהנתונים שכל ארגון אמור לספק ברגע שהוא מגיש את המועמדות כי זה חלק מהבחינה.

מאירה בסוק: זאת אומרת, יהיה כתוב שם כמה עובדי קבלן המקום מעסיק?

ניר חיים ויינר: כן.

ניר חיים ויינר: וגם אחוז הנשים.

רעות הררי: לא כמה עובדי קבלן הוא מעסיק אלא כמה נשים מתוכן.

ג'נט שלום: אני מנציבות שוויון.

ג'נט שלום: אני רוצה להגיד שאני מאוד מקווה שזה עומד לקרות.

ג'נט שלום: רואים שעשיתם חשיבה מאוד מאוד מעמיקה.

ג'נט שלום: כשהקשבנו לכם עלתה פה סוגיה שיכול להיות שפספסנו.

ג'נט שלום: אני תוהה אם יהיה מקום לעשות סקר עובדים אצל כל מעסיק שיגיש את המועמדות?

ג'נט שלום: הרבה פעמים יש הבדל בין ההצהרות לבין מה שעובדים מרגישים.

רעות הררי: כחלק מהמתודולוגיה של ההליך של בחינת מעסיקים, לא ייעשה סקר בקרב כל ארגון כי זה לא ריאלי מבחינת השקעה.

רעות הררי: אבל, החלטנו שיבוצעו ראיונות עם עובדת בארגון, מנהל בארגון.

רעות הררי: הראיונות יבוצעו מתוך רשימה שהארגון יעביר לנו ואנחנו נבחר את מי אנחנו מראיינים.

רעות הררי: הם לא ידעו מראש מי ירואיין.

רעות הררי: זה יהיה סוג של תיקוף של הדברים הלכה למעשה.

תמי סלע: רציתי לשאול לגבי המכרז.

תמי סלע: לא לגמרי הבנתי מה לוח הזמנים?

תמי סלע: מתי אמור להתפרסם המכרז?

תמי סלע: גם זה משהו שאני חושבת שהוא לא תלוי אחד לאחד בזה שהתקנות יאושרו.

רעות הררי: הוא לא תלוי בכלל.

תמי סלע: ברור שגם אם ה תקנות יאושרו ועוד אין חברה שתפעיל את זה, זה יכול לעכב בעוד תקופה משמעותית את כל הפרויקט הזה.

תמי סלע: איפה זה עומד?

תמי סלע: מה לוח הזמנים הצפוי?

תמי סלע: בסופו של דבר חלק מהתפקיד של הוועדה זה לזרז את הדברים ולהבין איפה זה תקוע.

ניר חיים ויינר: לגבי המכרז, מכיוון שזה בוועדת מכרזים, אני לא יודע לומר לכם מה המצב, אבל זה משהו שאפשר לברר ולהחזיר תשובה איפה זה עומד.

גלי עציון: אני חושבת שלוחות זמנים, זה בעצם מה שצריך לצאת מהישיבה הזאת.

ציפי חוטובלי: בהתחשב בזה שלוחות הזמנים האחרונים היו כרישום על הקרח - - -

יוספה שטיינר: אני רוצה להתייחס לשתי תקופות אוכלוסיה, האוכלוסייה ברף הנמוך ביותר והאוכלוסייה ברף ה גבוה ביותר.

יוספה שטיינר: לגבי האוכלוסייה ברף הנמוך ביותר, יש חברות וארגונים שהם עתירי כוח אדם נשי.

יוספה שטיינר: למשל, ארגונים סיעודיים שיש להם 20,000 עובדות.

יוספה שטיינר: אלה אוכלוסיות עם השכלה נמוכה.

יוספה שטיינר: אני חושבת שצריך לעודד ארגונים כאלה בכיוון של פיתוח ההון האנושי שלהן כי זה בעצם יפתח את הנשים.

יוספה שטיינר: האם אתם יכולים להכניס קריטריון של פיתוח הון אנושי.

יוספה שטיינר: אלה הכשרות שניתנות למדידה.

יוספה שטיינר: חלק מההכשרות הן לביצוע תפקיד וחלק מההכשרות הן לפיתוח במחשב וכן הלאה.

רעות הררי: זה קיים.

רעות הררי: פירטתי את זה במסגרת אמות המידה.

רעות הררי: זה לכל אוכלוסיית הנשים.

יוספה שטיינר: אם כך, אני מדברת על ארגונים שהם עתירי כוח אדם נשי.

יוספה שטיינר: צריך לכוון אליהם.

יוספה שטיינר: אני מאמינה שיש מספר רב של ארגונים ה אלה.

רעות הררי: לדעת המועצה, יש מכסה מסוימת של ציפורים שאפשר לתפוס במכה אחת תחת קורת הגג של החוק הזה.

רעות הררי: אנחנו החלטנו לשים דגש – זה כמובן נתון לשיקול הדעת של המועצה, אבל אנחנו לא יכולים לפנות לאוכלוסייה ספציפית בתוך ארגון.

רעות הררי: אנחנו יכולים לבקש נתונים לגבי כלל הנשים ואחר-כך לעשות את הפילוחים שלנו ו את החתכים שלנו, כי תהיה לנו את האינפורמציה שאת מבקשת.

יוספה שטיינר: את מדברת על פילוח תוך ארגוני ואני מדברת על פילוח בין הארגונים, כשיש ארגונים שהם עתירי כוח אדם נשי ששייך לאוכלוסייה ברף הנמוך.

יוספה שטיינר: זה חומר למחשבה ותיראו אם אפשר לכוון אליו.

רעות הררי: אפשר יהיה לעשות את זה במהלך - - -

יוספה שטיינר: לגבי הרף הגבוה הוזכר כאן בנק הפועלים.

יוספה שטיינר: בנק הפועלים הוא מסוג הארגונים שנסחרים בבורסה.

יוספה שטיינר: אלה ארגונים פרטיים ציבוריים.

יוספה שטיינר: הקבוצות והארגונים הללו, בתחום של פיתוח קריירה של נשים, אם הולכים ובודקים את קבוצות העילית, הקבוצות האלה הן עתירות כוח אדם גברי שיושב בקבוצות למעלה.

יוספה שטיינר: עד איזה מידה הקריטריון הזה, בקבוצות כמו בנק הפועלים וכל אלה שנסחרות בבורסה, יש איזו הכוונה שמתייחסת לקיומן של הנשים בקבוצות האלה.

יוספה שטיינר: גליה מאור היא היחידה שפרשה וקיבלה בתוך המצנח של 3.8 ולאחר ביקורת ציבורית היא ויתרה על הכסף.

יוספה שטיינר: היא האדם היחיד שויתר.

יוספה שטיינר: כשיש ביקורת ציבורית וזאת אישה היא מוותרת.

יוספה שטיינר: הגברים לא מיהרו לוותר עם 70 מיליון.

יוספה שטיינר: אני מכוונת לאוכלוסייה הזאת.

יוספה שטיינר: עד איזו מידה יש לכם התייחסות לעורר את זה למודעות ציבורית?

יעל יצחקי: אני מנכ"ל עמותת נט"ע.

יעל יצחקי: נט"ע זאת עמותה שעובדת לקידום נשים בעולם העבודה.

יעל יצחקי: אנחנו עובדות עם נשים חזקות.

יעל יצחקי: אנחנו עובדים עם נשים אקדמאיות.

יעל יצחקי: הרעיון הוא שגם לנשים חזקות יש בעיות שייחודיות להן בעולם העבודה.

יעל יצחקי: זה פלח שוק לא מטופל כי כאילו הן כבר הצליחו, אבל עדיין יש בעיות.

יעל יצחקי: יש לי שתי הערות מרכזיות.

יעל יצחקי: בתחילת הדרך לא הצלחתי כל-כך להשתלב בנושא.

יעל יצחקי: יש מדד שהצעתי אותו והוא לא התקבל.

יעל יצחקי: ההערה שאמרתי בזמנו לבני פפרמן זה שהמענק הזה הוא כאילו מעודד את האנשים: תעשו טובה, קחו נשים.

יעל יצחקי: היום אנחנו כבר מעבר לזה.

יעל יצחקי: מקומות העבודה צריכים להבין שהם זוכים כשיש להם נשים במקום העבודה.

יעל יצחקי: זה לא משהו שאני שומעת פה.

רעות הררי: אני חייבת לא להסכים איתך בהקשר הזה.

רעות הררי: אמות המידה, מלבד בדיקת שיעורי ההשתתפות ופערי שכר הן מאוד מכוונות למעבר להעסקת נשי ם.

יעל יצחקי: קודם כל, אני חושבת שעשיתם עבודה מצוינת.

יעל יצחקי: יש לי עוד הערה לגבי אמות המידה.

יעל יצחקי: עוד לא עשיתם את הפרסום ואני לא יודעת מה יהיה, אבל אם יש איזו דרך להכניס את זה – לא חסרים אנשי משק שאומרים: אנחנו עובדים עם נשים.

יעל יצחקי: נשים עובדות טוב כי א', ב', ג'.

יעל יצחקי: אני לא באה ממקום של להגיד שאנחנו יותר טובות מגברים.

רעות הררי: כל הנחת היסוד היא שלנשים יש הון אנושי ייחודי וחשוב ושכדאי להשקיע בהן.

יעל יצחקי: נכון, אבל את כל זה לא אמרת פה.

יעל יצחקי: אם זה יהיה, זה מצוין כי זה לא מובן מאליו.

רעות הררי: זאת הנחת היסוד והיא באה לידי ביטוי באמות המידה.

רעות הררי: כמובן שזה יהיה חלק מהקמפיין הפרסומי.

רעות הררי: הנחת היסוד המחקרית שעליה אנחנו כל הזמן נשענים ויש פרסומים שלנו בנושא זה.

רעות הררי: זה יתקיים לחלוטין.

יעל יצחקי: זאת צריכה להיות הרוח.

יעל יצחקי: דבר נוסף, בעניין של איך מעריכים.

יעל יצחקי: אחד הדברים העקרוניים והכי חשובים זה הערכה על-פי תפוקה ולא שעות נוכחות במשרד.

יעל יצחקי: זה קריטי, כולם מבינים את זה ולא צריך להסביר.

יעל יצחקי: דבר נוסף שלא שמעתי, זה ארגון שנקי מהטרדה מינית.

רעות הררי: זה כמובן.

רעות הררי: ניר, אתה רוצה להרחיב?

רעות הררי: זה חלק מתנאי הסף שלנו לתחרות.

רעות הררי: ארגון שהורשע בדיני עבודה לא יוכל להגיש לתחרות.

יעל יצחקי: זה הרבה מעבר לזה.

יעל יצחקי: זאת תרבות ארגונית שצריך לוודא.

רעות הררי: החלטנו שאנחנו לא בודקים את רמת החוק.

רעות הררי: אנחנו רוצים לבדוק מעבר.

יעל יצחקי: הרבה מעבר.

יעל יצחקי: אני מדברת על כך, למשל, שבישיבות צוות אין בדיחות סקסיסטיות.

ציפי חוטובלי: אני מודה שאם נשלח מרגלים שיעקבו אחרי שיחות המסדרון בפינת קפה במסעדה - - -

גלי עציון: צריך לזכור שזה חוק וולונטרי.

גלי עציון: זה חוק שחברות צריכות לרצות להציג מועמדות.

גלי עציון: זה לא חוק רגולאטורי במובן שאתה שולח פקחים לאכיפה.

גלי עציון: זה ההבדל הגדול.

גלי עציון: אני מבינה מה אתם אומרים.

גלי עציון: מצד אחד אתם רוצים לשדל ארגונים שהם בעלי משמעות בשוק לבוא ולהציע מועמדות.

גלי עציון: צריך לזכור שהם צריכים להציע מועמדות.

ציפי חוטובלי: אני רוצה לומר עוד משהו.

ציפי חוטובלי: לא צריך להעמיס על הפרויקט הנחמד והחשוב הזה את כל הבעיות שיש לנו בחברה בענייני נשים.

ציפי חוטובלי: יש כאן ועדה שעוסקת בשלל תחומים ויש לנו הרבה אפיקי פעולה.

תמי סלע: אבל אם הם אומרים שהם עושים סקר גם בקרב העובדים וזה חלק מתהליך הבדיקה - - -

ניר חיים ויינר: נעשה בירור שאין להם הרשעות קודמות.

ניר חיים ויינר: זה חלק מתנאי הסף.

תמי סלע: כן דיברתם על זה שיש איזה סקר גם בקרב העובדים.

תמי סלע: יכול להיות ששם, גם שאלות על אווירת העבודה בארגון שהיא ידידותית לנשים והיא לא פוגענית, זה דבר שאפשר לשאול.

תמי סלע: זה כבר מישהו שהגיש מועמדות וחלק מתהליך הבדיקה הוא גם לבדוק איך העובדים והעובדות מרגישים בארגון.

תמי סלע: אני לא יודעת איך מנסחים את זה, לאו דווקא משתמשים בבדיחות סקסיסטיות אבל משהו שכן בודק את האווירה.

רעות הררי: בהקשר למה שגלי אמרה באשר לרצון לפתות את המעסיקים, אנחנו נציג את זה כמובן בפניכם בדוח המסכם של המלצות המועצה.

רעות הררי: אנחנו נשענו בקביעת אמות אמידה ובהליך, הרבה על מה שנעשה באוסטרליה, במסגרת הסוכנות לשוויון הזדמנויות שהיא מאוד מרשימה בכל מה שהיא עושה.

ציפי חוטובלי: בדיוק היועצת המשפטית שאלה האם אתם לוקחים מודלים מהעולם.

רעות הררי: אנחנו בחנו המון מודלים וזה המודל המתקדם ביותר.

רעות הררי: אנחנו מתחילים בקטן ושואפים להגיע למה שהם עושים.

תמי סלע: ראיתי שבאנגליה יש שרה - - -

רעות הררי: באוסטרליה יש שרה לענייני מעמד האישה.

רעות הררי: היא מפעילה את הסוכנות לשוויון הזדמנויות ויש להם פרס מאוד דומה הנקרא "פרס ההישגים העסקיים".

רעות הררי: זה מופעל אצלם משנת 2001.

רעות הררי: בשנים הראשונות הגישו עשרות בודדות אבל היום כבר יש להם מאות ארגונים שמגישים מועמדות.

רעות הררי: זה נחשב פרס מאוד יוקרתי.

רעות הררי: זה התפתח לידי זה שיש אפשרות לארגון להגיש בקשה שתבוצע אצלו ביקורת לבחינת מידת השוויון המגדרי.

רעות הררי: מגיע לשם נציג מטעם הסוכנות.

רעות הררי: יש לנו הרבה לאן להגיע ואנחנו נשמח לעשות את זה בפועל.

ציפי חוטובלי: אני חושבת שאפשר להגיע לשלב הסיכום.

ציפי חוטובלי: אנחנו מביעים אכזבה עמוקה מהעובדה שאנחנו מדברים גבוהה גבוהה על קריטריונים ובסוף, כשזה מגיע לרמת השטח, אין תקנות.

ציפי חוטובלי: אם אין תקנות, אנחנו מרגישים שכל העסק הזה ייקח עוד שנה עד שבכלל הוא יגיע לשלב המעסיקים ולשלב התחרות.

ציפי חוטובלי: לכן הוועדה מצפה שלכל הפחות, כדי להגביר מודעות ציבורית על עצם קיומו של החוק ועצם קיומה של הפרויקט הזה של אות המעסיק השוויוני, אני באמת חושבת שכדאי שתתחילו כבר עכשיו לעבוד על קמפיין הפרסום.

ציפי חוטובלי: אני מבקשת ודורשת.

ציפי חוטובלי: אנחנו נעמוד בקשר עם השר.

ציפי חוטובלי: אנחנו נוציא מכתב מכאן שמבקש לשחרר תקציבים שגם כך יושבים ומחכים ליישום החוק הזה.

ציפי חוטובלי: לטענתך, לפחות, הם נשמרים כדי ליישם את החוק.

ציפי חוטובלי: אנחנו נבקש מהשר להקצות ולאשר עוד בטרם יש תקנות מובנות לעניין הזה.

ציפי חוטובלי: בלי קשר, גם נבקש מהשר לזרז את כל תהליך התקנת התקנות והמכרז.

ציפי חוטובלי: אנחנו נעמוד איתכם בקשר.

ציפי חוטובלי: אם אתם נתקלים באיזו בעיה, - אנחנו רוצים להיות מודעים תוך כדי התהליך איפה המחסומים והמכשולים.

ציפי חוטובלי: לא להתעורר עוד חצי שנה ולגלות שאין קמפיין פרסום, אין מכרז, עדיין לא הותקנו תקנות.

ציפי חוטובלי: נכון שמשרד התמ"ת הוא משרד עסוק.

ציפי חוטובלי: זאת לא אחריות שלכם לשאת עכשיו בכל הבעיות שיש לנו עם משרד התמ"ת, אבל אם הייתי רואה שהדברים עובדים מעולה בתחום מעונות היום ובגלל שזה חוק קטן הדברים לא עובדים, אז ניחא.

ציפי חוטובלי: לצערי, יש לנו הרבה מאוד טענות ומענות על ההתנהלות.

ציפי חוטובלי: אני רואה הרבה הרבה כוונות ורצון טוב מכם.

ציפי חוטובלי: אני באמת מעריכה את הלהט ואת הרצון שהדברים יקרו.

ציפי חוטובלי: אני ממש מבקשת, הנושא הזה של להתחיל מודעות בנושאים – אנחנו שומעים קמפיינים של משרדי ממשלה בנושאים הרבה פחות חשובים.

ציפי חוטובלי: משרדי ממשלה עושים כל הזמן קמפיינים.

ציפי חוטובלי: זה דבר שהחוק ייעד לו תקציב כדי לעשות תקציב.

ציפי חוטובלי: זה לא משהו וולונטרי כדי שזה יקרה.

ציפי חוטובלי: אנחנו ממש מבקשים שתנצלו את זה ותעשו את זה עד סוף המושב הזה.

ציפי חוטובלי: אנחנו מקציבים לכם חודש.

ציפי חוטובלי: זה מבחינת דרישת הוועדה.

ציפי חוטובלי: לגבי התקנות, אני חושבת שכל ארגוני הנשים ישמחו לקבל טיוטה של התקנות ברגע שהם מועברים לשר.

ציפי חוטובלי: אני חושבת שבמקביל לבחינת השר, צריך שיהיה תהליך שבו הוועדה והארגונים בוחנים.

ציפי חוטובלי: שמענו כאן לראשונה את אמות המידה.

ציפי חוטובלי: עשיתם עבודה רצינית.

ציפי חוטובלי: אני חייבת להודות שרוב הדברים נמצאים בפנים וזה מאוד יפה שהתייחסתם להרבה מאוד דברים.

ציפי חוטובלי: הערה לכולנו, שלא יהיה "תפסת מרובה לא תפסת".

ציפי חוטובלי: יכול להיות שההמלצות של הוועדה הציבורית ביחד עם התקנות ייראו כאילו יצרנו את המבנה הארגוני המושלם.

ציפי חוטובלי: לנסות לעשות גם עיקר וטפל, מה באמת יותר חשוב?

ציפי חוטובלי: איזה קריטריונים יקבלו הדגש יותר משמעותי מאחרים?

ציפי חוטובלי: מה בעיניכם, כמי שעומדות בראש ארגוני נשים, החסמים המרכזיים בשוק העבודה?

ציפי חוטובלי: לצורך העניין, יכול להיות שמקום עבודה מתהדר בזה שיש לו נשים בתפקיד סמנכ"לית אבל בעצם לאישה שנמצאת בגילאי 30-40, רואים שאין פלח מועסקות בגיל הזה כי לא מתייחסים נכון לנושא של הריון.

ציפי חוטובלי: אנחנו רואים שיש הרבה מאוד פיטורים אחרי חזרה.

ציפי חוטובלי: אני אגיד עוד משהו.

ציפי חוטובלי: אם כבר עוסקים בנושא של חברות הייטק.

ציפי חוטובלי: כמעט כולם כאן התהדרו בחברת הייטק אחת שכולם מכירים אותה.

ציפי חוטובלי: אני חייבת להגיד לכם שבחברות הייטק, הנושא של משרות סטודנט, שנמשכות עמוק לתוך שנות הארבעים בחיים של אנשים, זה דבר שהוא קיים גם לגברים וגם לנשים והוא פוגע גם בגברים וגם בנשים.

ציפי חוטובלי: הובא בפניי לאחרונה מקרה של אישה בהריון שאמרו לה במפורש: בגלל שאת על משרת סטודנט ואסור לנו לפטר אותך חודש אחרי שאת חוזרת, את תעבדי חודש ואחר-כך אנחנו כבר מודיעים לך שתפוטרי.

ציפי חוטובלי: לכן אני חושבת שצריך לשים דגש גם על הדברים האלה שהם בתוך מנגנוני הענק האלה שמצאו אלפי דרכים לפגוע בתנאי העסקה והעבודה.

ציפי חוטובלי: חשוב מאוד לפעול גם בתחומים האלה.

ציפי חוטובלי: אני מאוד מקווה שנזכה לראות במהרה בימנו את התקנות האלה מגיעות לשולחן הוועדה ושהן ייושמו.

תמי סלע: אבקש תשובה מוועדת המכרזים מה לוח הזמנים הצפוי לפרסום המכרז?

תמי סלע: זה גם שלב מאוד חשוב כדי לקדם את העניין.

ניר חיים ויינר: נעשה בירור.

תמי סלע: ראיתי שאמור להיות אתר של הפרויקט.

תמי סלע: הוא כבר עלה?

רעות הררי: הוא עוד לא עלה.

רעות הררי: אנחנו מתחילים לעבוד עליו בימים הקרובים.

רעות הררי: זה עניין של חודש חודשיים.

רעות הררי: הוא יעלה בסמוך למועד פרסום האפשרות להגשת מועמדות על-ידי המעסיקים.

רעות הררי: כשתיפתח התחרות האתר יהיה.

תמי סלע: אז איפה אפשר למצוא את המחקרים שלכם?

רעות הררי: באתר של מנהל מחקר וכלכלה בתחום תעסוקת נשים.

ציפי חוטובלי: תודה רבה לכל המשתתפים בדיון.

ציפי חוטובלי: הישיבה נעולה.